Document ID: 31990R2617

31990R2617
L 249/5
JURNALUL OFÍCIAL AL UNIUNII EUROPENE
REGULAMENTUL (CEE) NR. 2617/90 AL COMISIEI
din 11 septembrie 1990
de modificare a Regulamentului (CEE) nr. 429/90 privind acordarea prin achiziție publică a unui ajutor pentru untul concentrat destinat consumului direct în Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 3879/89 (2), în special articolul 7a alineatul (3),
întrucât Regulamentul (CEE) nr. 429/90 (3) al Comisiei, modificat de Regulamentul (CEE) nr. 1265/90 (4), prevede posibilitatea acordării ajutorului pentru untul concentrat obținut din unt sau smântână originare de pe piață și destinate consumului direct în Comunitate; întrucât untul concentrat trebuie ambalat în pachete sigilate care poartă una sau mai multe din indicațiile de la articolul 10 alineatul (3) din regulamentul menționat; întrucât, având în vedere dispozițiile naționale privind prezentarea produselor alimentare, aceste indicații nu reglementează toate posibilitățile de comercializare și ar trebui să fie completate în consecință;
întrucât articolul 14 din Regulamentul (CEE) nr. 429/90 prevede efectuarea anumitor mențiuni pe exemplarul de control T5 când untul concentrat ambalat este expediat pentru a fi preluat de comerțul cu amănuntul în alt stat membru; întrucât, în vederea evitării oricărei confuzii, ar trebui să se precizeze că documentul respectiv trebuie emis și utilizat în conformitate cu Regulamentul (CEE) nr. 2823/87 (5) al Comisiei;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CEE) nr. 429/90 se modifică după cum urmează:
1.
La articolul 10 alineatul (3), a șasea liniuță se înlocuiește cu următorul text:
„-
«Beurre concentré - Règlement (CEE) no 429/90» sau «beurre concentré pour la cuisine - Règlement (CEE) no 429/90» sau «beurre concentré pour la cuisine et la pâtisserie - Règlement (CEE) no 429/90» sau «beurre cuisinier - Règlement (CEE) no 429/90» sau «beurre de cuisine - Règlement (CEE) no 429/90».”
2.
Teza introductivă de la articolul 14 se înlocuiește cu următorul text:
„Când untul concentrat ambalat este expediat pentru a fi preluat de comerțul cu amănuntul în alt stat membru, dovada necesară se furnizează prin prezentarea exemplarului de control T5 emis și utilizat în conformitate cu Regulamentul (CEE) nr. 2823/87 (6) al Comisiei. Rubrica 104 a exemplarului de control T5 conține una dintre următoarele înscrieri:
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 septembrie 1990.

Labels: 3
17
19